# OBECNÉ ZASTUPITEĽSTVO TOPOĽOVKA

# Zápisnica

### Napísaná zo zasadnutia Obecného zastupiteľstva v Topoľovke konaného dňa 28.6.2013

Prítomní:

Podľa prezenčnej listiny 4 poslanci OZ,  starosta obce Ing. Ladičkovský Štefan, pacovníčka obce Ing. Valéria Dvulitová, hlavná kontrolórka obce Mária Jakubová

Zapisovateľka : Ing. Valéria Dvulitová

Návrhová komisia:

Miroslav Jackovič

Ing. Mária Šramová

Overovatelia zápisnice:

Gabriel Hivko

Jozef Gábor

Program rokovania:

1. Otvorenie zasadnutia
2. Schválenie programu rokovania
3. Kontrola plnenia uznesenia z predošlého zasadnutia
4. Určenie zapisovateľa, schválenie overovateľov zápisnice a návrhovej komisie
5. Schválenie záverečného účtu obce za rok 2012
6. Schválenie plánu kontrólnej činnosti hlavnej kontrolórky na 2.polrok 2013
7. Diskusia
8. Návrh na uznesenie
9. Záver

Predložený program rokovania bol jednomyseľne schválený.

K bodu 1 a 2:

Rokovanie otvoril a viedol Ing. Ladičkovský Štefan, starosta obce, ktorý privítal prítomných a predložil návrh programu rokovania. Návrh programu rokovania bol jednomyseľne schválený.

K bodu 3 :

V tomto bode starosta obce previedol kontrolu plnenia uznesenia z predošlého zasadnutia OZ, pričom konštatoval, že body z posledného zasadnutia boli splnené.

K bodu 4 :

Starosta obce určil za zapisovateľku Ing. Valériu Dvulitovú, a navrhol za overovateľov zápisnice Gabriela Hivka a Jozefa Gábora, do návrhovej komisie starosta obce navrhol Miroslava Jackoviča a Ing. Máriu Šramovú. Predložený návrh bol jednomyseľne schválený.

K bodu 5:

V  tomto bode starosta obce predložil poslancom obce návrh záverečného účtu obce za rok 2012. Hlavná kontrolórka obce predložila svoje stanovisko k návrhu rozpočtu obce. Starosta obce otvoril diskusiu. Po prediskutovaní a vysvetlení jednotlivých bodov návrhu starosta obce dal hlasovať k schváleniu záverečného účtu. Záverečný účet bol schválený bez výhrad. Za schválenie hlasovali poslanci Miroslav Jackovič, Jozef Gábor a Gabriel Hivko, zdržala sa poslankyňa Mária Šramová.

K bodu 6 :

V tomto bode starosta obce predložil návrh plánu kontrólnej činnosti hlavnej kontrolórky na 2. polrok 2013. V rozprave k tomuto bodu poslankyňa Šramová navrhovala doplniť kontrolu plnenia rozpočtu. Návrh neprešiel hlasovaním, Za hlasovala poslankyňa Šramová a poslanec Gábor, zdržali sa poslanci Jackovič a Hivko. Po prerokovaní predložený návrh plánu kontrólnej činnosti hlavnej kontrolórky obce na 2.polrok 2013 bol schválený. Za hlasovali poslanci Gábor, Hivko a Jackovič, zdržala sa poslankyňa Šramová.

K bodu 7 :

V tomto bode starosta obce otvoril diskusiu. Poslankyňa Šramová navrhla konanie verejnej schôdze občanov na mesiac september. Za tento návrh hlasovali všetci prítomní poslanci. Ďalej pani poslankyňa Šramová upozornila na potrebu rekonštrukcie miestnej komunikácie pred svojim rodinným domom, kde pri väčších dážďoch sa v týchto miestach zdržiava voda a pre peších je ťažko priechodná cesta. Ďalej navrhla, aby boli umiestnené smerové tabule k budovám cirkví a cintorínov. Poslankyňa Šramová poukázala na potrebu orezania konárov orecha v záhrade pána Majerčína, ktoré zasahujú na miestnu komunikáciu a bránia vo výhľade vodičov a cyklistov. Poslanec Jackovič upozornil na potrebu opravy výtlku na komunikácii k cintorínov. Poslanec Hivko upozornil, že nesvieti verejné osvetlenie za Domom kultúry a predniesol návrh na opravu cestného priepustu pri bare na mokrinách. Pani Jakubová navrhla, aby na mostíku na cintorínskej ceste bolo osadené bezpečnostné zábradlie. Pán Ján Šram predniesol sťažnosť na vypínanie elektrickej energie VSE pri rekonštrukciách VN. Pán Ján Hudák predložil sťažnosť na existenciu dočasnej skládky zeminy a stavebných odpadov pri vstupe do obce, pričom podotkol, že na túto skládku pribúdajú aj stavebné odpady od fyzických osôb. Starosta obce prisľúbil, že po zahájení prác na stavbe výstavby chodníkov bude táto dočasná skládka zlikvidovaná.

Po ukončení diskusie poslanci vzali na vedomie diskusné príspevky a jednotlivé návrhy sa budú podľa možností obce postupne realizovať.

K bodu 8 :

V tomto bode starosta obce požiadal návrhovú komisiu o predloženie návrhu na uznesenie. Predložený návrh bol jednomyseľne schválený.

K bodu 9 :

Vzhľadom na to, že program rokovania bol vyčerpaný, starosta obce poďakoval prítomným za účasť na rokovaní a prehlásil rokovanie za ukončené.

Ing. Ladičkovský Štefan

Starosta obce

### OBECNÉ ZASTUPITEĽSTVO TOPOĽOVKA

## UZNESENIE č.15

## zo zasadnutia obecného zastupiteľstva v Topoľovke dňa 28.6.2013

## Obecné zastupiteľstvo v Topoľovke na svojom zasadnutí dňa 28.6.2013 po prerokovaní jednotlivých bodov programu :

## Berie na vedomie :

## Správu o kontrole uznesenia z predchádzajúceho zasadnutia OZ

## Diskusné príspevky diskutujúcich

## Odborné stanovisko hlavnej kontrolórky k návrhu záverečného účtu obce za rok 2012

## Schváľuje :

## Overovateľov zápisnice, návrhovú komisiu a zapisovateľa podľa textu v zápisnici

## Program rokovania

## Záverečný účet obce Topoľovka a celoročné hospodárenie obce za rok 2012 bez výhrad

## Konanie verejnej schôdze občanov v septembri 2013

1. Návrh plánu kontrólnej činnosti na 2.polrok 2013

## Odporúča :

## 1.Starostovi obce realizovať podnety diskusných príspevkov

2. Starostovi obce rokovať s VSE o nespokojnosti občanov obce s vypínaním el. energie pri rekonštrukcii vedení.

3. Starostovi obce zabezpečiť likvidáciu dočasnej skládky stavebných odpadov a zabezpečiť výsadbu okrasných drevín v tejto lokalite

Overovatelia zápisnice :

Jozef Gábor

Gabriel Hivko

Ing. Ladičkovský Štefan

Starosta obce

### OBEC TOPOĽOVKA

### STAROSTA OBCE

### 067 45 Obecný úrad Topoľovka 194

Č.j. ......./2013 Topoľovka 21.6.2013

# P o z v á n k a

Týmto zvolávam zasadnutie Obecného zastupiteľstva v Topoľovke v zmysle § 12 zák.č. 369/1990 Zb. o obecnom zriadení v znení neskorších zmien a doplnkov, ktoré sa uskutoční dňa

# 28.júna 2013 (piatok) o 19.00 hod.

v zasadačke OcÚ Topoľovka s týmto programom:

* 1. Otvorenie zasadnutia
  2. Schválenie programu rokovania
  3. Kontrola plnenia uznesenia z predošlého zasadnutia
  4. Schválenie zapisovateľa, overovateľov zápisnice a návrhovej komisie
  5. Schválenie záverečného účtu obce za rok 2012
  6. Schválenie plánu kontrolnej činnosti hlavnej kontrolórky na 2.polrok 2013
  7. Diskusia
  8. Návrh na uznesenie
  9. Záver

Ing. Ladičkovský Štefan

starosta obce: